

**Highlights of Cuba**

**Αβάνα – Βινιάλες – Σάντα Κλάρα – Σιενφουέγος – Τρινιδάδ – Βαραδέρο**

Φέτος το Πάσχα ταξιδεύουμε στη μοναδική Κούβα σε ένα ολοκληρωμένο οδοιπορικό των σημαντικότερων προορισμών της Δυτικής πλευράς. Θα απολαύσουμε την ατμοσφαιρική Αβάνα, την εξωτική φύση του Γουαμά, το ιστορικό Σιενφουέγος, το μοναδικό Τρινιδάδ με την νεοαποικιακή αρχιτεκτονική και τα ιστορικά μνημεία, και το Βαραδέρο με τις τροπικές ακτές και τα υπέροχα παραθαλάσσια θέρετρα.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΙΣΤΟΡΙΑ,ΦΥΣΗ, ΝΥΚΤΕΡΙΝΗ ΖΩΗ, ΠΑΡΑΛΙΑ**

**Πάσχα στην Κούβα, 10 μέρες**

**Εγγυημένη αναχώρηση: 18 Απριλίου 2025**

**από 2.365 € ΤΕΛΙΚΗ τιμή με Ελληνόφωνο ξεναγό**

**Λίγα λόγια για την Κούβα**

Η Κούβα είναι ο ήχος των τυμπάνων, ο ψίθυρος των βιολιών. Είναι μια αρχαία μείξη φυλών και διαφορετικών πολιτισμών. Η κουλτούρα και η ιστορία της διαποτίζει κάθε γωνιά της. Είναι μια χώρα έντονων αλλά ταυτόχρονα ελκυστικών αντιθέσεων. Η χώρα στην οποία κατοικούν ευχάριστοι, μορφωμένοι, εφευρετικοί άνθρωποι που χαίρονται να μεταδίδουν τη χαρά τους στους ταξιδιώτες που επισκέπτονται τη χώρα τους. Είναι μια χώρα με εκπληκτικές πόλεις-μουσεία που έχουν μείνει ανέπαφα στο χρόνο.

Η γεύση της είναι γλυκιά σαν το ρούμι, η μυρωδιά της χαρακτηριστική όπως ένα αυθεντικό πούρο. Η αίσθηση που αφήνει στον επισκέπτη είναι σίγουρα αξέχαστη!

**Γιατί να μας επιλέξετε**

**Το κλασικό πρόγραμμα της αγοράς, όπου εκτός των βασικών αξιοθεάτων, θα απολαύσετε μόνο με εμάς επιπλέον σημεία & υπηρεσίες του νησιού, τα οποία και περιλαμβάνονται στην τιμή:**

* Διαμονή στο ιστορικό κέντρο του Τρινιδάδ στο μοναδικό 5\* ξενοδοχείο, το ολοκαίνουργιο Trinidad La Popa 5\*
* 4 ή 5 νύχτες στη μαγευτική Αβάνα για να έχετε αρκετό χρόνο να χαρείτε την Παλιά πόλη και τα μουσεία της
* 2 νύχτες στην εξωτική παραλία του Βαραδέρο σε 5\* lux ξενοδοχείο, το Royalton Hicacos

**Έμπειρη ομάδα τοπικών Ελληνόφωνων ξεναγών & 24ωρη εξυπηρέτηση**

**Εγγύηση τιμής με εξασφαλισμένες αεροπορικές θέσεις και δωμάτια ξενοδοχείων για να   
αποφύγετε επιπλέον χρεώσεις και υποχρεωτικές αναβαθμίσεις**

**ΤΙΜΕΣ & ΠΑΡΟΧΕΣ**

|  |  |  |
| --- | --- | --- |
| **HIGHLIGHTS OF CUBA** | | |
| **10 ημέρες - 7 νύχτες**  Turkish Airlines  **από Αθήνα/ Θεσσαλονίκη** | Τιμή ανά άτομο σε δίκλινο δωμάτιο  \*SPECIAL PRICE\* | Επιβάρυνση  μονόκλινου |
| **Αναχώρηση: 18 Απριλίου (Μεγ. Παρασκευή)** |  |
| **Deluxe κατηγορία** | **2.365 €** | **445 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | |

**Special Price -** Ειδική τιμή του εκδρομικού προγράμματος ισχύει για κράτηση μέχρι 60 μέρες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

Διαμονή & Ξενοδοχεία

|  |
| --- |
| **Διαμονή σε Deluxe κατηγορίας ξενοδοχεία** |

|  |  |  |  |
| --- | --- | --- | --- |
| **Τοποθεσία** | **Διανυκτερεύσεις** | **Deluxe κατηγορία** | **Διατροφή** |
| Αβάνα | Τέσσερις (4) | **NACIONAL Habana 5\*** | Πρωινό |
| Τρινιδάδ | Μία (1) | **MYSTIQUE LA POPA by ROYALTON 5\*** | Ημιδιατροφή |
| Βαραδέρο | Δύο (2) | **ROYALTON HICACOS 5\* lux** | All inclusive |

* Αναβάθμιση στο ξενοδοχείο ROYALTON PASEO HABANA 5\* LUX στην Αβάνα κατόπιν ζήτησης

Η τιμή περιλαμβάνει:

* Αεροπορικό εισιτήριο σε οικονομική θέση με αναχώρηση από και προς Αθήνα
* Φόροι αεροδρομίων και επίναυλος καυσίμων, Βίζα Κούβας και ταξιδιωτική ασφάλεια (790 €)
* Δύο (2) αποσκευές με Turkish Airlines και μία χειραποσκευή, ένα προσωπικό αντικείμενο ο έκαστος
* 4 διανυκτερεύσεις στην Αβάνα με πρωινό
* 1 διανυκτέρευση στο Τρινιδάδ με ημιδιατροφή
* 2 διανυκτερεύσεις στο Βαραδέρο με all inclusive διατροφή
* Όλες τις μεταφορές και εκδρομές, όπως αναφέρονται στο πρόγραμμα με κλιματιζόμενο λεωφορείο
* Ελληνόφωνος έμπειρος ξεναγός καθ’ όλη τη διάρκεια του προγράμματος
* Έντυπο υλικό, Ασφάλεια αστικής ευθύνης & ΦΠΑ

**Η τιμή δεν περιλαμβάνει:**

* Προσωπικά έξοδα (φιλοδωρήματα, τηλεφωνικές κλήσεις, ιατρικά έξοδα κλπ.)
* Προαιρετικές εκδρομές ή δραστηριότητες, που δεν αναφέρονται στο καθημερινό πρόγραμμα

Πτήσεις με την TURKISH AIRLINES από και προς Αθήνα & Θεσσαλονίκη:

|  |  |  |  |
| --- | --- | --- | --- |
| **Αριθμός πτήσης** | **Ημερομηνία** | **Δρομολόγιο** | **Ώρες πτήσεων** |
| ΤΚ1846 | 18/ΑΠΡ | **Αθήνα** - Κωνσταντινούπολη | 21.50–23.30 |
| ΤΚ1894 | 18/ΑΠΡ | **Θεσσαλονίκη** - Κωνσταντινούπολη | 21.05–22.35 |
| ΤΚ183 | 19/ΑΠΡ | Κωνσταντινούπολη - Αβάνα | 02.00–07.30 |
| ΤΚ183 | 26/ΑΠΡ | Αβάνα - Κωνσταντινούπολη | 08.55–08.45 (27/ΑΠΡ) |
| ΤΚ1893 | 27/ΑΠΡ | Κωνσταντινούπολη - **Θεσσαλονίκη** | 18.55–20.15 |
| ΤΚ1849 | 27/ΑΠΡ | Κωνσταντινούπολη - **Αθήνα** | 13.15–14.50 |

**Καθημερινό Πρόγραμμα**

1η μέρα: Αθήνα – Πτήση για Αβάνα

Συγκέντρωση στο αεροδρόμιο και βραδινή αναχώρηση για την Αβάνα μέσω Κων/πολης. Διανυκτέρευση στο αεροπλάνο.

2η μέρα: Αβάνα – Βαραδέρο

Άφιξη το πρωί στην Αβάνα και αναχώρηση για το Βαραδέρο, μέσω μιας ενδιαφέρουσας διαδρομής στη Βόρεια ακτογραμμή. Θα δούμε τις παλιές αντλίες άντλησης πετρελαίου, θα περάσουμε από την πόλη Ματάνσας, που θεωρείται η πόλη της διανόησης και θα κάνουμε μία στάση στην γέφυρα Bacunayagua για να απολαύσουμε τη μοναδική θέα της περιοχής. Άφιξη στο ξενοδοχείο και χρόνος ελεύθερος για να χαλαρώσουμε στη μαγευτική ακτή με πρόγραμμα All Inclusive (όλα τα γεύματα και τα τοπικά ποτά στο ξενοδοχείο σας συμπεριλαμβάνονται στην τιμή).

3η μέρα: Βαραδέρο

All Inclusive διατροφή. Ελεύθερη μέρα για να χαρείτε τις εγκαταστάσεις του ξενοδοχείου σας, την τροπική παραλία του Βαραδέρο για κολύμπι και διάφορα θαλάσσια σπορ. Προαιρετικά, μπορείτε να επιλέξετε την μονοήμερη κρουαζιέρα με Καταμαράν στο νησάκι Κάγιο Μπλάνκο. Η εκδρομή ξεκινά το πρωί από τη Μαρίνα του Βαραδέρο και περιλαμβάνει απεριόριστα τοπικά κοκτέιλ και αναψυκτικά στο σκάφος, και φαγητό με θαλασσινά στο Κ. Μπλάνκο. Θα έχετε επίσης την ευκαιρία να θαυμάσετε τον κοραλλιογενή βυθό σε συγκεκριμένο σημείο της διαδρομής με εξοπλισμό (μάσκα, αναπνευστήρα και βατραχοπέδιλα) που παρέχεται δωρεάν και την μοναδική εμπειρία να κολυμπήσετε με εκπαιδευμένα δελφίνια, παρουσία εκπαιδευτών σε ειδικά διαμορφωμένο δελφινάριο στην ανοικτή θάλασσα. Με την άφιξη στο Κάγιο Μπλάνκο, θα έχετε ελεύθερο χρόνο στην παραλία και γεύμα με θαλασσινά στην παραθαλάσσια ταβέρνα του νησιού (ενδεικτικό κόστος 115 € ανά άτομο). Επιστροφή στο ξενοδοχείο το απόγευμα.

4η μέρα: **Βαραδέρο – Σάντα Κλάρα – Τρινιδάδ**

**Πρωινό και παράδοση δωματίων.** Αναχωρούμε οδικώς για την πόλη του Τσε Γκεβάρα, την ηρωική Σάντα Κλάρα, πόλη που σχετίστηκε άμεσα με τον μεγάλο επαναστάτη. Επίσκεψη στο Μαυσωλείο και το Μουσείο του Τσε, στο Πάρκο Λεόνσιο Βιντάλ. Στην είσοδο του μαυσωλείου δεσπόζει το επιβλητικό, ύψους περίπου 7 μέτρων, μπρούντζινο άγαλμα του Κομαντάντε με το όπλο ανά χείρας. Επόμενος προορισμός μας το παραδοσιακό, αποικιακό Τρινιδάδ, πόλη που ίδρυσαν οι Ισπανοί στις αρχές του 16ου αιώνα, ανακηρυγμένο ως παγκόσμιο μνημείο πολιτιστικής κληρονομιάς από την UNESCO το 1986. Επίσκεψη στην κεντρική πλατεία (Plaza Mayor), περιστοιχισμένη από αποικιακά κτίρια, στο «Μουσείο αποικιοκρατικής αρχιτεκτονικής» και στο παραδοσιακό καφενείο La Canchánchara, όπου θα απολαύσουμε το τοπικό ποτό από ρούμι, μέλι και λεμόνι που έδιναν οι αποικιοκράτες στους σκλάβους για να πάρουν δυνάμεις. Ελεύθερος χρόνος για βόλτα στα γραφικά πλακόστρωτα σοκάκια με τα πολύχρωμα μαγαζιά ή για ψώνια στα υπαίθρια παζάρια. Τακτοποίηση στο ξενοδοχείο & **δείπνο**. Το βράδυ θα έχετε χρόνο να περπατήσετε το ιστορικό κέντρο και να απολαύσετε μουσική και χορό.

5η μέρα: **Τρινιδάδ – Σιενφουέγος – Γουαμά – Αβάνα**

**Πρωινό και παράδοση δωματίων.** Αναχώρηση για το Σιενφουέγος, πόλη χτισμένη το 1819 από Γάλλους άποικους και ένα από τα σημαντικότερα λιμάνια της χώρας. Κατά τη διάρκεια της πανοραμικής περιήγησης της πόλης, θα κάνουμε στάση στην κεντρική πλατεία με το κατάλευκο άγαλμα της θεάς Αθηνάς, όπου δεσπόζουν το Θέατρο Tomas Terry, το Δημαρχείο και το κλασικό κτήριο του Πανεπιστημίου. Πάνω στη θάλασσα, στη στενή χερσόνησο της «Punta Gorda» θα επισκεφτούμε το “Palacio del Valle”, ένα άκρως εντυπωσιακό κτήριο 100 ετών, αρχιτεκτονικό αριστούργημα, συνδυασμός ρομαντικής, γοτθικής, ενετικής και μαυριτανικής τεχνοτροπίας. Από τα κελάρια και τα επιβλητικά σαλόνια, θα ανεβούμε στην ταράτσα του Παλατιού, όπου η θέα της πόλης μαγεύει. Συνεχίζουμε για τη Χερσόνησο Ζαπάτα στο Γουαμά (Guamá), τη μεγαλύτερη φυσική λίμνη της Κούβας. Στη«Λα Μπόκα» βρίσκεται η «Φάρμα Αναπαραγωγής Κροκοδείλων» που θα επισκεφτούμε. Τα ζώα αυτά, σημαντικό κομμάτι της άγριας πανίδας της Κούβας, προστατεύονται στο φυσικό τους περιβάλλον από το ανεξέλεγκτο κυνήγι. Συνεχίσουμε οδικώς δυτικά για την Αβάνα. Άφιξη αργά το βράδυ στην πρωτεύουσα.

6η μέρα: **Αβάνα, Ξενάγηση πόλης & βόλτα με Αμερικάνικες αντίκες**

**Πρωινό** στο ξενοδοχείο και στη συνέχεια αναχωρούμε για την ξενάγησή μας στην πιο όμορφη πόλη της Καραϊβικής. Θα ξεκινήσουμε από την Πλατεία της Επανάστασης με τις τεράστιες προσωπογραφίες του Che Guevara και του Camilo Cienfuegos. Στη συνέχεια θα περάσουμε από το Πανεπιστήμιο της Αβάνας, θα διασχίσουμε τη “σύγχρονη” συνοικία του Βεδάδο με την κεντρική πλατεία Copelia και την περίφημη παραλιακή λεωφόρο Malecón, θα καταλήξουμε στο Καπιτώλιο, πιστό αντίγραφο αυτού στην Ουάσινγκτον των Ηνωμένων Πολιτειών. Η περιήγηση μας αλλάζει ρυθμό και μπαίνουμε στην Habana Vieja ή Παλιά Αβάνα, πολιτιστική κληρονομιά της ανθρωπότητας και προστατευόμενη από την UNESCO από το 1982, η οποία φιλοξενεί μερικά από τα ωραιότερα αποικιακά κτήρια στην Καραϊβική. Θα ξεναγηθούμε στο μουσείο του ρουμιού όπου μας προσφέρεται ποτό, θα επισκεφτούμε τη μοναδική ελληνική ορθόδοξη εκκλησία της Καραϊβικής, τον Άγιο Νικόλαο και στη συνέχεια περπατώντας θα δούμε την Πλατεία του Αγίου Φραγκίσκου της Ασίζης (Plaza de San Francisco de Asís) την Παλιά Πλατεία (Plaza Vieja), την Πλατεία των Όπλων (Plaza de Armas) και την πλατεία του Καθεδρικού Ναού (Plaza de la Catedral), τον «ναΐσκο» Templete και το Castillo de La Fuerza Real. Μεσημεριανό γεύμα σε τοπικό εστιατόριο. Θα τελειώσουμε τη βόλτα μας με επίσκεψη στο πειρατικό φρούριο El Moro, σε θέση περιωπής στην είσοδο του λιμανιού και με μαγευτική θέα. Επιστροφή στο ξενοδοχείο και ελεύθερο υπόλοιπο της ημέρας**.** Εμείς απλώς θα «κλέψουμε» λίγο από τον χρόνο σας, προσφέροντάς σας μία ανεπανάληπτη βόλτα με αυτοκίνητα-αντίκες στο καταπράσινο δάσος της Αβάνας.

7η μέρα: **Αβάνα, Ολοήμερη εκδρομή στο Βινιάλες**

Μετά το **πρωινό** αναχωρούμε για την μαγευτική κοιλάδα Βινιάλες (Viñales) στη δυτικότερη επαρχία της Κούβας, το Πινάρ ντελ Ρίο (Pinar del Río), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε παρασκευαστήριο πούρων για να δούμε από κοντά την επεξεργασία τους. Η βόλτα μας στην κοιλάδα του Βινιάλες θα σας μείνει αξέχαστη: πράσινοι βελούδινοι λοφίσκοι, γνωστοί με το όνομα mogotes (μογκότες), που δεν υπάρχουν πουθενά αλλού στον κόσμο, ξεπηδούν από την κοιλάδα κατάφυτοι και σχεδόν απόκοσμοι… πανύψηλα φοινικόδεντρα, καταρράκτες και υπόγειες σπηλιές με ποτάμια συνθέτουν ένα μαγευτικό τοπίο. Επίσκεψη στην τεράστια Τοιχογραφία της Προϊστορίας (Mural de la Prehistoria) και στη Σπηλιά Του Ινδιάνου (Cueva del Indio), για να διασχίσουμε με μικρή βάρκα το υπόγειο ποτάμι της. **Μεσημεριανό γεύμα** σε τοπικό εστιατόριο σ’ ένα μοναδικό περιβάλλον με ζωντανή μουσική. Επιστρέφοντας στην Αβάνα, θα κάνουμε μια στάση στο παρατηρητήριο Λος Χασμίνες (Los Jazmines) με τη μαγευτική θέα σε ολόκληρη την κοιλάδα του Βινιάλες. Άφιξη στην Αβάνα και ελεύθερο το υπόλοιπο της ημέρας.

8η μέρα: **Αβάνα, ελεύθερη μέρα**

Πρωινό. Μέρα ελεύθερη στην Αβάνα για να απολαύσετε την μοναδική αυτή πόλη με την γοητεία των 60ς, να περιπλανηθείτε στο ιστορικό της κέντρο, να δοκιμάσετε τα υπέροχα κοκτέιλ με τους ήχους ζωντανής μουσικής στα δεκάδες μπαράκια και να κάνετε τις αγορές σας. Σας προτείνουμε να επισκεφθείτε κάποια από τα πολύ αξιόλογα μουσεία της πόλης, ενώ ο ξεναγός σας θα σας δώσει όλες τις απαραίτητες πληροφορίες για να ανακαλύψετε τις άγνωστες και απόκρυφες γωνιές της πόλης. Το βράδυ σας προτείνουμε να πάτε μια βόλτα στην Habana Vieja και να απολαύσετε τα αγαπημένα ποτά του Έρνεστ Χέμινγουεϊ: daiquirí (νταϊκιρί) στο Floridita και mojito (μοχίτο) στη Bodeguita del Medio.

9η + 10η μέρα: **Αβάνα, πτήση επιστροφής**

**Πρωινό** στο ξενοδοχείο και αναχωρούμε ήδη με μια αίσθηση νοσταλγίας για το αεροδρόμιο της Αβάνας, απ’ όπου θα πάρουμε την πτήση της επιστροφής μας μέσω Κωνσταντινούπολης. Άφιξη στην Ελλάδα και τέλος ταξιδιού γεμάτοι εικόνες και αξέχαστες αναμνήσεις.

**Σημείωση προγράμματος & διαμονής:**

* Για την καλύτερη διεκπεραίωση της εκδρομής, η σειρά του προγράμματος ενδέχεται να διαφοροποιηθεί, χωρίς ωστόσο να παραληφθεί οτιδήποτε.
* Τα ξενοδοχεία Royalton Hicacos & Trinidad La Popa δεν προσφέρουν τρίκλινα δωμάτια, με επιβάρυνση μονόκλινου
* Τo ξενοδοχείo Royalton Hicacos είναι adults only και δεν δέχεται παιδιά. Για οικογένειες θα σας ενημερώσουμε για το όνομα του εναλλακτικού ξενοδοχείου
* Για οικογένειες με παιδιά (6-11 ετών) προσφέρεται παιδική έκπτωση κατόπιν ζήτησης και διαθεσιμότητας
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ και ΤΕΛΙΚΕΣ

- Δεν απαιτούνται εμβόλια ή άλλου είδους προληπτική αγωγή

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. **ΠΡΟΣΟΧΗ!** Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

- Παραλαβή δωματίων: 15.00 & Παράδοση δωματίων: 11.00

- Τρίκλινα δωμάτια είναι δίκλινα δωμάτια με πρόσθετη κλίνη.

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Κρατήσεις & Πληρωμές**

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πτήσεις**

Οι ώρες των αναγραφόμενων πτήσεων είναι τοπικές και τα τελικά ωράρια ενδέχεται να διακυμανθούν. Στις πτήσεις της Turkish Airlines, η πτήση επιστροφής από Αβάνα για Κων/πολη κάνει στάση στο Καράκας, χωρίς να κατεβείτε από το αεροσκάφος

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 €/ άτομο

Σε περίπτωση ακύρωσης 31-45 ημέρες πριν την αναχώρηση – 30% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

\*Μπορείτε να αντικαταστήσετε τη συμμετοχή σας με άλλο όνομα μέχρι 15 μέρες πριν την αναχώρηση, χωρίς ακυρωτικά

**Ταξιδιωτικά έγγραφα**

Για το ταξίδι σας στην Κούβα χρειάζεστε τουριστική βίζα και ειδική ταξιδιωτική ασφάλεια τα οποία προμηθεύεστε από το γραφείο μας. Θα πρέπει ωστόσο το διαβατήριο σας να έχει τουλάχιστον 6μηνη ισχύ από την ημέρα άφιξης στη χώρα. Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας για να πληροφορηθούν για τις διαδικασίες έκδοσης βίζας. Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.

**Καιρικές συνθήκες – Πότε να ταξιδέψετε**

Κάθε περίοδος είναι καλή για να επισκεφθείτε την Κούβα. Η Κούβα, καθώς βρίσκεται κοντά στον Ισημερινό, χαρακτηρίζεται από σχετικά παρόμοιο ετήσιο κλίμα. Η χώρα έχει δύο καιρικές περιόδους – τη υγρή (μεταξύ Μαΐου και Οκτωβρίου) και την ξηρή (μεταξύ Νοεμβρίου και Απριλίου) και δεν παρατηρούνται ακραίες μεταβολές θερμοκρασίας μεταξύ καλοκαιριού και χειμώνα. Κατά την υγρή περίοδο παρατηρείται αυξημένη υγρασία που δίνει την αίσθηση υψηλότερης θερμοκρασίας η οποία σπανίως υπερβαίνει τους 33 βαθμούς Κελσίου. Τους καλοκαιρινούς μήνες είναι πιθανές σύντομες βροχές ή καταιγίδες κατά τις απογευματινές κυρίως ώρες, που διαρκούν λίγο και ο ξάστερος ουρανός επανέρχεται.

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΚΟΥΒΑ ΠΑΣΧΑ 2025**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**